title: Rozhodnutie Rady zo dňa 9. apríla 2001 o uzavrení konzultácií s Republikou Fidži podľa článku 96 dohody o partnerstve AKT – ES

text:
Dôležité právne oznámenie

|

32001D0334

Úradný vestník L 120 , 28/04/2001 S. 0033 - 0035

		Rozhodnutie Radyzo dňa 9. apríla 2001o uzavrení konzultácií s Republikou Fidži podľa článku 96 dohody o partnerstve AKT – ES(2001/334/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na dohodu o partnerstve AKT-ES podpísanú v Cotonou (Benin) dňa 23. júna 2000 dočasne uplatňovanú na základe rozhodnutia 1/2000 Rady ministrov AKT-ES,so zreteľom na vnútornú dohodu medzi zástupcami vlád členských štátov zasadajúcich v Rade o opatreniach, ktoré majú byť prijaté, a postupoch, ktoré majú byť dodržané, pri uplatňovaní dohody o partnerstve AKT-ES, dočasne uplatňovanú na základe rozhodnutia zástupcov vlád členských štátov zo dňa 18. septembra 2000, a najmä na článok 3 uvedenej dohody,so zreteľom na návrh Komisie,keďže:(1) Podstatné prvky uvedené v článku 9 dohody o partnerstve AKT – ES boli porušené protiústavnou výmenou demokraticky zvolenej vlády Fidži a zrušením ústavy z roku 1997.(2) Na konzultáciách podľa článku 96 dohody o partnerstve AKT – ES dňa 19. októbra 2000 orgány Fidži vysvetlily svoje stanovisko a prisľúbili opatrenia, najmä so zreteľom na časový rozvrh revíze ústavy, konanie slobodných a riadnych volieb do konca júna 2002 a odovzdanie osôb zodpovedných za prevrat dňa 19. mája orgánom činným v trestnom konaní.(3) Do úvahy boli vzaté nedávne kladné prvky v politickom vývoji Fidži smerom k návratu k demokratickému systému, ktoré dopĺňajú uvedené záväzky.(4) Na Fidži musí byť úplne obnovená demokratická vláda,ROZHODLA TAKTO:Článok 1Konzultácie s Republikou Fidži podľa čl. 96 ods. 2 písm. c) dohody o partnerstve AKT-ES sa uzatvárajú.Článok 2Opatrenia uvedené v priloženom návrhu listu sa prijímajú ako vhodné opatrenia v zmysle čl. 96 ods. 2 písm. c) dohody o partnerstve AKT – ES.Rada odvolá tieto opatrenia, keď sa na Fidži uskutočnia slobodné a riadne voľby, začne pracovať legitímna vláda a bude zabezpečené dodržiavanie ľudských práv, demokratických princípov a zásad právneho štátu.Toto rozhodnutie bude preskúmané v priebehu šiestich mesiacov.Článok 3Toto rozhodnutie nadobúda účinnosť dňom vyhlásenia v Úradnom vestníku Európskych spoločenstiev.V Luxemburgu 9. apríla 2001Za RadupredsedníčkaA. Lindh--------------------------------------------------Návrh Listu Prezidentovi Republiky FidžiV Bruseli …Jeho Excelencii pánu Ratu Josefa ILOILOprezidentovi Republiky FidžiGovernment HouseSUVA/FIJIVážený pane,Európska únia pripisuje ustanoveniam článku 9 dohody o partnerstve AKT – ES veľký význam. Podstatné prvky dohody o partnerstve, rešpektovanie ľudských práv, demokratických inštitúcií a demokratických právnych zásad sú základom našich vzťahov.Európska únia preto odsúdila prevrat z 19. mája 2000 a vyjadrila svoje hlboké znepokojenie z následných politických udalostí na Fidži, hlboko ľutuje zosadenie prezidenta Ratu Sir Kamisese Mara, jeho zajatie a protiústavnú výmenu a nahradenie demokraticky zvolenej vlády a zrušenie ústavy z roku 1997.Rada Európskej únie sa preto 4. augusta 2000 rozhodla vyzvať orgány Fidži na konzultácie s ohľadom na podrobné zhodnotenie situácie a dosiahnutie nápravy.Tieto konzultácie sa konali v Bruseli 19. októbra 2000. Bolo prednesených mnoho kľúčových otázok a vládne orgány Fidži, ktoré zastupoval člen dočasnej vlády Fidži pán Kaliopate Tavola, minister zahraničných vecí, vonkajšieho obchodu a cukru, vyjadrili svoje stanovisko a prisľúbili prijatie opatrení ohľadom časového plánu revízie ústavy, usporiadania slobodných demokratických volieb do 18 mesiacov a odovzdania osôb zodpovedných za prevrat spravodlivosti.Následne sa udalosti na Fidži, na rozdiel od situácie v roku 2000, začali vyvíjať pozitívnym smerom.Európska únia víta rozsudok odvolacieho súdu z 1. marca 2001, ktorý ustanovuje, že ústava z roku 1997 zostáva najvyšším zákonom Fidži.Európska únia víta oznámenie, že voľby podľa ústavy z roku 1997 sa budú konať od 25. augusta do 1. septembra 2001. Tieto voľby, pokiaľ sa uskutočnia riadne a slobodne, by mali položiť základy úplného obnovenia demokracie na Fidži v stanovenej lehote.Vzhľadom na uvedené skutočnosti Európska únia rozhodla uzatvoriť konzultácie podľa článku 96 dohody o partnerstve AKT – ES. Únia rozhodla prijať nasledujúce vhodné opatrenia podľa článku 96 ods. 2 písm. c) uvedenej dohody:- hneď ako sa uskutočnia riadne a slobodné voľby a vlády sa ujme legitímna vláda, bude oznámené pridelenie 9. programu Európskeho rozvojového fondu,- hneď ako sa uskutočnia riadne a slobodné voľby a vlády sa ujme legitímna vláda, bude pokračovať financovanie a implementácia nových programov a projektov podľa národného indikatívneho programu č. 6., 7. a 8.Rozpracované projekty sa uskutočnia podľa plánu, s náležitým ohľadom na zachovanie neutrality pomoci Spoločenstva počas prípravy volieb.Navyše bude pokračovať podpora regionálnych projektov, akcií humanitárnej povahy, obchodnej spolupráce a s obchodom spojených preferencií, tak aby neboli poškodené ekonomické záujmy radových občanov Fidži.Únia má taktiež záujem podporovať Fidži pri návrate k demokracii.Hneď ako sa uskutočnia riadne voľby a legitímna vláda sa ujme moci a zabezpečí dodržiavanie ľudských práv, demokratických princípov a právnych zásad, zrušia sa uvedené opatrenia. V každom prípade únia preskúma toto rozhodnutie do šiestich mesiacov.Európska únia bude naďalej sledovať vývoj udalostí na Fidži, najmä zachovávanie verejného poriadku a práva, priebeh volebnej kampane, zostavovanie legitímnej vlády a postavenie pána George Speighta a jeho spoločníkov pred súd.Európska únia opakovane zdôrazňuje svoje želanie pokračovať v politickom dialógu s Fidži na základe dohody o partnerstve AKT – ES.S úctou,Za Komisiu…Za Radu…--------------------------------------------------


title: Rozhodnutie Rady z 18. júla 2016, ktorým sa vymenúva člen a náhradníci Poradného výboru pre bezpečnosť a ochranu zdravia pri práci za Rumunsko

text:
               19.7.2016

               SK

               Úradný vestník Európskej únie

               C 261/2

         ROZHODNUTIE RADY
   z 18. júla 2016,
   ktorým sa vymenúva člen a náhradníci Poradného výboru pre bezpečnosť a ochranu zdravia pri práci za Rumunsko
   (2016/C 261/03)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Rady z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
   so zreteľom na zoznam kandidátov, ktorý Rade predložili vlády členských štátov,
   keďže:

               (1)

               Rada svojimi rozhodnutiami z 24. februára 2016 (2), 11. apríla 2016 (3) a 9. júna 2016 (4) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 29. februára 2016 do 28. februára 2019.

               (2)

               Vláda Rumunska navrhla ďalších kandidátov na tri neobsadené miesta,

         PRIJALA TOTO ROZHODNUTIE:
   Článok 1
   Do Poradného výboru pre bezpečnosť a ochranu zdravia pri práci sa týmto za člena a náhradníkov na obdobie, ktoré končí 28. februára 2019, vymenúvajú:
   ZÁSTUPCOVIA ODBOROVÝCH ZVÄZOV

               Krajina

               Člen

               Náhradníci

               Rumunsko

               pani Mihaela DARLE

               pán Corneliu CONSTANTINOAIA
               pán Dumitru FORNEA

         Článok 2
   Rada vymenuje ešte nenavrhnutých členov a náhradníkov neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 18. júla 2016

            Za Radu

            predseda

         Gabriela MATEČNÁ

      (1)  Ú. v. EÚ C 218, 13.9.2003, s. 1.

      (2)  Rozhodnutie Rady z 24. februára 2016, ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci (Ú. v. EÚ C 79, 1.3.2016, s. 1).

      (3)  Rozhodnutie Rady z 11. apríla 2016, ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci za Grécko, Maďarsko a Švédsko (Ú. v. EÚ C 130, 13.4.2016, s. 3).

      (4)  Rozhodnutie Rady z 9. júna 2016, ktorým sa vymenúva člen a náhradníci Poradného výboru pre bezpečnosť a ochranu zdravia pri práci za Rumunsko (Ú. v. EÚ C 214, 15.6.2016, s. 2).


title: Rozhodnutie Rady (EÚ) 2017/1346 zo 17. júla 2017 o pozícii, ktorá sa má v mene Európskej únie prijať na šiestom zasadnutí zmluvných strán Aarhuského dohovoru, pokiaľ ide o vec ACCC/C/2008/32 týkajúcu sa dodržiavania dohovoru

text:
               19.7.2017

               SK

               Úradný vestník Európskej únie

               L 186/15

         ROZHODNUTIE RADY (EÚ) 2017/1346
   zo 17. júla 2017
   o pozícii, ktorá sa má v mene Európskej únie prijať na šiestom zasadnutí zmluvných strán Aarhuského dohovoru, pokiaľ ide o vec ACCC/C/2008/32 týkajúcu sa dodržiavania dohovoru
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Dňa 17. februára 2005 bol v mene Európskeho spoločenstva rozhodnutím Rady 2005/370/ES (1) schválený Aarhuský dohovor o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (2) (ďalej len „Aarhuský dohovor“).

               (2)

               Únia vykonala povinnosti vyplývajúce z Aarhuského dohovoru vo vzťahu k svojim inštitúciám a orgánom predovšetkým nariadením Európskeho parlamentu a Rady (ES) č. 1367/2006 (3).

               (3)

               Podľa článku 15 Aarhuského dohovoru bol zriadený Výbor pre dodržiavanie Aarhuského dohovoru (ďalej len „výbor“), ktorý je zodpovedný za preskúmanie toho, či zmluvné strany dodržiavajú ustanovenia Aarhuského dohovoru.

               (4)

               Dňa 17. marca 2017 boli Únii doručené zistenia vo veci ACCC/C/2008/32, ktorá sa týkala prístupu k spravodlivosti na úrovni Únie (ďalej len „zistenia“). Výbor dospel v odseku 123 zistení k záveru, že „dotknutá strana nespĺňa článok 9 ods. 3 a 4 dohovoru, pokiaľ ide o prístup členov verejnosti k spravodlivosti, pretože ani nariadenie o Aarhuskom dohovore, ani judikatúra Súdneho dvora Európskej únie nevykonávajú povinnosti vyplývajúce z uvedených odsekov ani ich nedodržiavajú.“

               (5)

               Orgány Aarhuského dohovoru boli prostredníctvom vyhlásenia, ktoré Únia urobila pri podpise a zopakovala pri schválení Aarhuského dohovoru, informované o tom, že „[v] rámci inštitucionálneho a právneho kontextu Spoločenstva […] budú inštitúcie Spoločenstva uplatňovať dohovor v rámci svojich súčasných a budúcich predpisov o prístupe k dokumentom a iných príslušných predpisov práva Spoločenstva v oblasti, na ktorú sa vzťahuje dohovor.“

               (6)

               Jedno zo zistení vo veci ACCC/C/2008/32, konkrétne, že Únia nespĺňa článok 9 ods. 3 a 4 Aarhuského dohovoru sa začlenilo do návrhu rozhodnutia VI/8f, ktorý sa predloží na šiestom zasadnutí zmluvných strán Aarhuského dohovoru, ktoré sa uskutoční v septembri 2017 v Budve v Čiernej Hore.

               (7)

               Únia by mala preskúmať spôsoby a prostriedky na dosiahnutie súladu s Aarhuským dohovorom spôsobom, ktorý je v súlade so základnými zásadami právneho poriadku Únie a s jej systémom súdneho preskúmania.

               (8)

               Vzhľadom na rozdelenie právomocí v Únii Rada nemôže dávať Súdnemu dvoru Európskej únie (ďalej len „Súdny dvor“) pokyny alebo odporúčania týkajúce sa jeho justičných činností. Preto odporúčania uvedené v návrhu rozhodnutia VI/8f v súvislosti so Súdnym dvorom a jeho judikatúrou nemožno akceptovať.

               (9)

               Únia aj naďalej plne podporuje dôležité ciele Aarhuského dohovoru.

               (10)

               Únia by mala určiť pozíciu, ktorá sa má zaujať na šiestom zasadnutí zmluvných strán Aarhuského dohovoru v súvislosti s návrhom rozhodnutia VI 8f,

         PRIJALA TOTO ROZHODNUTIE:
   Článok 1
   1.   Pozícia, ktorá sa má v mene Únie zaujať na šiestom zasadnutí zmluvných strán Aarhuského dohovoru, pokiaľ ide o návrh rozhodnutia VI/8f týkajúci sa dodržiavania povinností vyplývajúcich z Aarhuského dohovoru zo strany Únie, je akceptovať návrh rozhodnutia VI/8f pod podmienkou, že sa:

               —

               vypustí posledná časť odseku 6 návrhu rozhodnutia VI/8f a výraz „schvaľuje“ sa nahradí výrazom „berie na vedomie“, takže tento odsek by potom znel takto: „Berie na vedomie zistenia Výboru pre plnenie záväzkov, pokiaľ ide o oznámenie ACCC/C/2008/32 (časť II), že dotknutá zmluvná strana nespĺňa článok 9 ods. 3 a 4 dohovoru.“,

               —

               vloží slovo „zvážiť“ za slová „Odporúča dotknutej zmluvnej strane“ v úvodnej časti odseku 7 návrhu rozhodnutia VI/8f, ktorý by potom znel takto: „Odporúča, aby dotknutá zmluvná strana zvážila, že:“,

               —

               vypustia slová „so Súdnym dvorom Európskej únie“ z odseku 7 písm. b) bodu i) návrhu rozhodnutia VI/8f a

               —

               vypustí odsek 7 písm. c) návrhu rozhodnutia VI/8f.

         2.   Ďalšie menšie zmeny, ktoré budú v súlade s prístupom stanoveným týmto rozhodnutím, možno dohodnúť pri koordinácii na mieste a v súvislosti s možnými rokovaniami o návrhu rozhodnutia VI/8f.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 17. júla 2017

            Za Radu

            predseda

         T. TAMM

      (1)  Ú. v. EÚ L 124, 17.5.2005, s. 4.

      (2)  Rozhodnutie Rady 2005/370/ES zo 17. februára 2005 o uzavretí v mene Európskeho spoločenstva Dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Ú. v. EÚ L 124, 17.5.2005, s. 1).

      (3)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, 25.9.2006, s. 13).